AIŠKINAMASIS RAŠTAS

Dėl ilgalaikio ir trumpalaikio turto perėmimo savivaldybės nuosavybėn ir perdavimo valdyti, naudoti ir disponuoti juo patikėjimo teise

1. Parengto tarybos sprendimo projekto tikslai ir uždaviniai:

Sprendimo projekto tikslas – sutikti perimti savivaldybės nuosavybėn savarankiškosioms funkcijoms - savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimui; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui - įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą. Perėmus turtą savivaldybės nuosavybėn perduoti jį patikėjimo teise valdyti, naudoti ir disponuoti juo Molėtų r. švietimo pagalbos tarnybai.

1. Siūlomos teisinio reguliavimo nuostatos:

Lietuvos Respublikos vietos savivaldos įstatymo 6 straipsnio 5, 6 punktai reglamentuoja, kad savivaldybėms priskirta savarankiškoji funkcija yra savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas ir švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas. Vadovaujantis Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.1 papunkčiu, turtas bus perduodamas Molėtų r. švietimo pagalbos tarnybai patikėjimo teise valdyti, naudoti ir disponuoti juo savivaldybės savarankiškųjų funkcijų vykdymui.

1. Laukiami rezultatai:

 Perėmus sprendime nurodytą turtą ir perdavus Molėtų r. švietimo pagalbos tarnybai patikėjimo teise, turtas bus tinkamai apskaitytas, valdomas, naudojamas pagal paskirtį ir prižiūrimas.

1. Lėšų poreikis ir jų šaltiniai:

 Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Turtas turi būti panaudojamas atliekant vaiko kognityvinių (pažintinių) funkcijų, elgesio ir emocijų sunkumų, raidos lygio vertinimą Molėtų r. švietimo pagalbos tarnyboje.